प्रभावित क्षेत्रमा घरको भूइँतलामा कोठा भाडामा लिएर बसेका अधिकांशको अवस्था पाण्डेको जस्तै छ । डेरा लिएर बसेका कोठामा भएका सबै सामान बाढीले डुबेपछि आजसाँझ कहाँ आश्रय लिने र के खाने भन्ने चिन्तामा छन् । भूकम्पपछि सामान्य टहर बनाएर बसेका सिर्जनानगरका नेत्र खत्रीको समस्या पनि डेरामा बस्नेको भन्दा कम छैन । बाढीले घरको खाद्यान्न सबै भिजेर बिग्रिएपछि उनको परिवार बिहानदेखि भोकभोकै छ ।
